En nordjysk besætning med gråænder ved Nibe fik søndag konstateret fugleinfluenza H5. Det betød desværre at de 1.200 ællinger ikke var i stand til at leve videre, på grund af smittefare. Gråænderne blev aflivet tirsdag med en dødelig indsprøjtning. For at sikre at smittefaren er væk,  skal gården tømmes og gøres ren. - Det der sker nu, det er, at området skal gøres rent. Alle områder hvor ænderne har været skal pløjes og bygninger skal stå tomme i en periode. Det plejer at virke, de andre gange vi har gjort det, siger Veterinærchef hos Fødevarestyrelsen, Maren Holm Johansen. Beredskabscenter fra nordjylland og midtjylland var til stede og havde 28 mand, der udførte opgaven.

Referat:
1.200 ællinger blev ramt af fugleinfluenza og måtte lade livet på grund af smittefare.